《又用前韵赋夜坐》
元代·方回

酒醒招得醉魂归，深护炉熏键夕扉。
渴舌恶甜勤漱茗，癯肩耐夕懒添衣。
颇闻空暗无星出，小待更深定雪飞。
一字不圆终不寐，癖诗如我自应稀。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。